আজ কল্পতরু উৎসব, দক্ষিণেশ্বর-কাশীপুর-বেলুড় মঠে ভক্তের ঢল

কলকাতা: আজ কল্পতরু উৎসব (Kalpataru Utsav 2025), ভক্তদের উপচে পড়া ভিড় দক্ষিণেশ্বরে, নয়া সাজে মা ভবতারিণী। বছরের প্রথম দিনে দক্ষিণেশ্বরের (Dakshineswar) পাশাপাশি বেলুড়মঠেও (Belur Math) প্রচুর মানুষের সমাগম। কল্পতরু উৎসব উপলক্ষে ভক্তের ঢল পূর্ণভূমি কামারপুকুরে। ভোর থেকেই মঙ্গল আরতির মাধ্যমে পুজোপাঠ শুরু হয়েছে কামারপুকুর রামকৃষ্ণ মঠে। আজকের দিনে দক্ষিণেশ্বরে কল্পতুরু হয়েছিলেন ঠাকুর রামকৃষ্ণ পরমহংস আর সেই ১ জানুয়ারিকে কেন্দ্র করে বেলুড় মঠেও প্রচুর মানুষের ঢল। প্রতিবছর বেলুড় মঠের পক্ষ থেকে ভক্তদের উদ্দেশ্যে প্রসাদের আয়োজন করা হয়। সারাদিন নানাবিধি অনুষ্ঠানে নতুন বছর উপলক্ষে বেলুড় মঠ সেজে ওঠে।

বছরের প্রথম দিনে বেলুড় মঠ, কাশীপুর উদ্যানবাটী ও দক্ষিণেশ্বরের পাশাপাশি শ্রীরামকৃষ্ণের জন্মভূমি কামারপুকুরে ভক্তের ভিড় চোখে পড়ার মতো। কামারপুকুরে ভোর রাত থেকেই বিশেষ পুজো পাঠ ও মঙ্গল আরতির মধ্য দিয়ে শুরু হয়েছে পুজোপাঠ। শ্রীরামকৃষ্ণের আদি খড়ের ছাউনি মাটির বাড়িটিকেও সাজিয়ে তোলা হয়েছে। চলছে পুজোপাঠ। কামারপুকুরে ঠাকুরের ভক্তরা কল্পতরু উৎসব উপলক্ষে গোটা কামারপুকুর নাম সংকীর্তন সহযোগে প্রদক্ষিণ করছে। ঠাকুরের কাছে বছরের প্রথম দিন মনবাসনা পূরণের দিন তাই ভক্তরা তাদের মনের বাসনা পূর্ণ করতে কামারপুকুরে ভিড় করেছেন। শ্রীরামকৃষ্ণদেব ভক্তদের উদ্দেশ্যে বলেছিলেন “তোদের চৈতন্য হোক”

আরও পড়ুন: ২৪ ঘণ্টার মধ্যে পারদ পতন, জাঁকিয়ে শীত কবে, জানাল আবহাওয়া দফতর

১৮৮৬ সালের ১ জানুয়ারি প্রথম কল্পতরু উৎসবের দিনটি শ্রীরামকৃষ্ণ পরমহংস ও তাঁর অনুগামীদের জীবনে ছিল এক “অভূতপূর্ব তাৎপর্যপূর্ণ ঘটনা।” ভক্তের বিশ্বাস, কল্পতরু উৎসবের দিনে ঠাকুর শ্রীরামকৃষ্ণদেবের কাছে মন থেকে কিছু চাইলে সে ইচ্ছা পূরণ হয়।’কল্পতরু’ কথার অর্থ হল ইন্দ্রলোকের সর্বকামনা পূরণকারী “দেবতরু” অর্থাত্‍ যিনি সহজেই অন্যের ইচ্ছাপূরণ করেন। এই দিন কল্পতরু রূপে ভক্তদের আর্শীর্বাদ করেছিলেন ঠাকুর শ্রীরামকৃষ্ণদেব। পূরণ করেছিলেন ভক্তদের সমস্ত মনস্কামনা। আর সেই থেকে ইংরেজি বছরের প্রথম দিনটি ‘কল্পতরু উত্‍সব’ নামে পরিচিত। কামারপুকুরে ঠাকুরের জন্মস্থান ও কাশীপুরে রামকৃষ্ণ পরমহংসদেব জীবনের শেষদিনগুলি অতিবাহিত করেছিলেন। তাই কাশীপুর উদ্যানবাটীতে ও কামারপুকুরে এই উৎসব মহাসমারোহে পালিত হয়। দিনভর চলে হোম-যজ্ঞ ও পুজোপাঠ।

দেখুন ভিডিও