শ্রীশ্রীরামকৃষ্ণ পরমহংসদেবের ১৯০তম জন্মতিথি উৎসব

ওয়েব ডেস্ক: আজ শনিবার ১লা মার্চ, ১৬ই ফাল্গুন, বেলুড় মঠে (Belur Math) মহাসমারোহে পালিত হচ্ছে শ্রীশ্রীরামকৃষ্ণ পরমহংসদেবের (Ramkrishna Paramhansha) ১৯০তম জন্মতিথি উৎসব। এদিন ভোর সাড়ে চারটেয় শ্রীশ্রীঠাকুরের মন্দিরে মঙ্গলারতির মাধ্যমে অনুষ্ঠানের সূচনা হয়। সেখানেই হয় বেদপাঠ ও স্তবগান।

এরপর সন্ন্যাসী ও ভক্তরা খোল-করতাল সহ শ্রীশ্রীঠাকুরের মন্দির ও সারা মঠ প্রাঙ্গণ ঘুরে ঊষা-কীর্তন করেন। তারপর শ্রীশ্রীঠাকুরের মন্দিরে হয় বিশেষ পূজা আর হোম।

আরও পড়ুন: ‘ভুতুড়ে ভোটার’, জেলাশাসকদের কড়া বার্তা মুখ্যসচিবের

এদিন সভামন্ডপেও সারাদিনব্যাপী বিভিন্ন অনুষ্ঠানের আয়োজন করা হয়েছে। বিকেল ৩টেয় স্বামী বিবেকানন্দের পত্রাবলি শীর্ষক বই প্রকাশ করা হবে। এছাড়াও বিকেল সাড়ে ৩টে থেকে ধর্মসভার আয়োজন করা হয়েছে। বিষয় শ্রীশ্রীরামকৃষ্ণ জীবন ও বাণী। সভাপতিত্ব করবেন স্বামী সুবীরানন্দ মহারাজ।

বেলা ১১টা থেকে মা সারদা সদাব্রত ভবন থেকে হাতে হাতে প্রসাদ বিতরণ করা হবে। সন্ধ্যায় হবে শ্রীশ্রীঠাকুরের মন্দিরে সন্ধ্যা আরতি। আগামী ৯ই মার্চ বেলুড় মঠে হবে জন্মোমহোৎসব।

দেখুন আরও খবর: